Mustal taustal valge tekst:
„Karu hindab pruute“
Mansi lugu

Talvine mets. Esiplaanil neli pruuni majakest, kooguga kaev ja ringikujuline elamu ehk jurta, kust tõuseb suitsu. 
Suures plaanis sinise jakiga mees ja roosa pearätikuga naine.
Üks noormees tahtis tüdrukut naiseks võtta ja pidi pruudiluna maksma.
Ta pidi teadma, et maksab luna ausa ja pikaealise tüdruku eest.
Peigmees nõudis, et tüdruk karu ette viidaks.
Must karu valge kaelakarvastikuga jalutab metsas.
Kõige kavalam rahvas, see on – naised.
Kuidas neid võib uskuda?
Karu elas nendega kaua aega, ta teab neid hästi, nii et las tema ütleb, kes see tüdruk on, kelle eest ma pean luna maksma.
Mees vaatab naise perele otsa.
Taadid läksid metsa ja uurisid välja, kus ta hulkus.
Kaks meest istuvad laua taga ja uurivad kaarti.
See isakaru käis kuskil ringi või püüdis kala ja tüdruk viidi sinna.
Karu sööb metsamarju.
Tüdruku viis Emade Ema, kes juhtis naisi, oli tark, teadja…
Pruunis jakis rohelise pearätikuga vanem naine istub lõkke ääres.
Viidigi tüdruk metsa ja tuli välja, et ta oli halva käitumisega.
Vana naine vaatab tüdrukule otsa.
Karu maigutas suud, vaht tilkus.
Naine kõnnib koos tüdrukuga karust eemale.
Noormees otsustas seda neiut mitte kosida.
Vana naine laiutab käsi. 
Mõne aja pärast tahtis poiss jälle naituda.
Poiss seisab pere ees uue tüdrukuga, kellel on sinine pearätik.
Karu juurde viidi teine tüdruk.
Neiu ehmus nii, et muutus seinast valgemaks.
Neiu tõstab ehmunult käpikus käe näo juurde.
See oli tunnuseks, et ta ei olnud pikaealine.
Vana naine raputab pead.
Noormees loobus abiellumisest.
Naine kõnnib koos tüdrukuga karust eemale.
Mõne aja pärast tahtis noormees jälle abielluda.
Ja valis välja järgmise tüdruku.
Vana naine tuleb metsa koos tüdrukuga, kellel on peas punane rätik.
Karu ees see piiga punastas, sest ta oli hea käitumisega, õnnelik, pikaealine.
Tüdruk naeratab lahkelt.
Selle tüdruku ees langetas karu ise silmad ja vajus justkui maa alla.
Nagu poleks teda olnudki.
Karu lahkus vaikselt.
Karu piilub puude vahelt.

